- Hindi News
- National
- बिलासपुर... मानसिक निशक्तता प्रमाण पत्र के लिए युवक ने हाईकोर्ट में लगाई याचिका
बिलासपुर... मानसिक निशक्तता प्रमाण पत्र के लिए युवक ने हाईकोर्ट में लगाई याचिका
दुर्ग सीएमएचओ समेत रायपुर के अंबेडकर हॉस्पिटल से निशक्तता प्रमाण पत्र नहीं बनने पर युवक ने विधिक सेवा प्राधिकरण के जरिए हाईकोर्ट में याचिका लगाई है। हाईकोर्ट ने नोटिस जारी कर राज्य शासन से पूछा है कि निशक्तता प्रमाण पत्र जारी करने के लिए मेडिकल बोर्ड का गठन और आईक्यू टेस्ट करने के लिए सेंटर की व्यवस्था की गई है या नहीं? दुर्ग के विमल कुमार विश्वकर्मा को मानसिक रोग के इलाज के लिए बार-बार दिल्ली आना-जाना करना पड़ता है। मानसिक निशक्तता का प्रमाण पत्र नहीं होने के कारण उसे रेल किराए में छूट नहीं मिल पाती। उसने प्रमाण पत्र के लिए दुर्ग के सीएमएचओ को आवेदन दिया। उसे बताया गया कि मानसिक निशक्तता प्रमाण पत्र रायपुर के अंबेडकर हॉस्पिटल से जारी किया जाता है। वह अपने पिता के साथ अंबेडकर हॉस्पिटल में जांच के लिए आया। उसे 26 फरवरी 2017 को अपूर्ण जांच रिपोर्ट दी गई। इस पर उसने विधिक सेवा प्राधिकरण के माध्यम से हाईकोर्ट में याचिका प्रस्तुत की थी।
tgl_Latn sot_Latn hin_Deva hin_Deva hin_Deva